section_heading: Formula Renault 2.0 Alps
paragraph_text: Prvenstvo Formula Renault 2.0 Alps je započelo 5. travnja na stazi Imola, a nastavljeno je na stazama Pau i Red Bull Ring. Fittipaldi nije vozio na prve tri runde, zbog natjecanja u Britanskoj Formuli Renault. Prvenstvu se pridružio tek na četvrtoj rundi na Spa-Francorchampsu za momčad MGR Motorsport, no nije uspio osvojiti bodove. Na drugoj utrci pete runde na Monzi osvaja prve bodove, a na prvoj utrci šeste runde na Mugellu osvaja prvo postolje. Fittipaldi je tu utrku ustvari završio na četvrtom mjestu, no trećeplasirani Bruno Bonifacio kao gostujući vozač nije mogao osvajati bodove. Za posljednju rundu na Jerezu, Fittipaldi je promijenio momčad. Nastupao je za Koiranen GP, a momčadski kolege su mu bili Nyck de Vries, George Russell i Hong Li Ye. Prvu utrku na Jerezu je završio na 19. mjestu, dok je u drugoj utrci bio deseti.